title: 2010/267/EU: Odluka Komisije od 6. svibnja 2010. o usklađenim tehničkim uvjetima za uporabu frekvencijskog pojasa 790-862 MHz za terestričke sustave koji mogu pružati elektroničke komunikacijske usluge u Europskoj uniji (priopćena pod brojem dokumenta C(2010) 2923)  Tekst značajan za EGP

text:
               13/Sv. 043

               HR

               Službeni list Europske unije

               241

         32010D0267

               L 117/95

               SLUŽBENI LIST EUROPSKE UNIJE

               06.05.2010.

      ODLUKA KOMISIJE

   od 6. svibnja 2010.
   o usklađenim tehničkim uvjetima za uporabu frekvencijskog pojasa 790-862 MHz za terestričke sustave koji mogu pružati elektroničke komunikacijske usluge u Europskoj uniji
   (priopćena pod brojem dokumenta C(2010) 2923)
   (Tekst značajan za EGP)
   (2010/267/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               U komunikaciji Komisije „Transformacija digitalne dividende u društvenu korist i gospodarski rast” (2) naglašena je važnost koherentnog otvaranja pojasa 790-862 MHz („pojasa 800 MHz”) za elektroničke komunikacijske usluge kroz donošenje tehničkih uvjeta uporabe. Pojas 800 MHz dio je digitalne dividende, tj. radijskih frekvencija oslobođenih kao rezultat učinkovitije uporabe spektra kroz prelazak s analogne na digitalnu zemaljsku televiziju. Utvrđene društveno-gospodarske koristi temelje se na pretpostavci pristupa Zajednice da će se pojas 800 MHz osloboditi do 2015. godine te da će se odrediti tehnički uvjeti za sprečavanje prekograničnih smetnji velike snage.

               (2)

               Tehnološka neutralnost i uslužna neutralnost potvrđene su Direktivom 2009/140/EZ Europskog parlamenta i Vijeća od 25. studenoga 2009. o izmjeni direktiva 2002/21/EZ o zajedničkom regulatornom okviru za elektroničke komunikacijske mreže i usluge, 2002/19/EZ o pristupu i međusobnom povezivanju elektroničkih komunikacijskih mreža i pripadajuće opreme i 2002/20/EZ o ovlaštenju u području elektroničkih komunikacijskih mreža i usluga (3) (Direktiva o boljoj regulaciji). Osim toga, u mišljenju Skupine za upravljanjem radijskim spektrom (RSPG) od 18. rujna 2009. o digitalnoj dividendi potiče se primjena načela WAPECS-a i preporučuje Komisiji da djeluje u skladu s preporukama sadržanim u njemu što je prije moguće kako bi se smanjila razina neizvjesnosti u EU u vezi s mogućnošću država članica da stave na raspolaganje pojas 800 MHz.

               (3)

               U svojoj rezoluciji od 24. rujna 2008. o ostvarivanju potpune koristi od digitalne dividende u Europi: zajednički pristup uporabi spektra oslobođenog prelaskom na digitalno emitiranje Europski parlament poziva države članice da oslobode digitalne dividende što je prije moguće i zahtijeva odgovor na razini Zajednice. U svojim zaključcima od 18. prosinca 2009. o pretvorbi digitalne dividende u društvene koristi i gospodarski rast Vijeće je potvrdilo svoje stajalište izneseno 2008. u kojemu je Komisija pozvana da pruži potporu i pomoć državama članicama u procesu ostvarivanja bliske suradnje između država članica i trećih zemalja na usklađivanju uporabe spektra i ostvarivanju potpune koristi od digitalne dividende.

               (4)

               Primjećujući snažan učinak širokopojasnih komunikacija na rast, u Planu gospodarskog oporavka (4) kao cilj postavljeno je ostvarivanje 100 %-tne pokrivenosti širokopojasnim uslugama između 2010. i 2013. (5) Navedeno se ne može postići bez značajne uloge bežičnih infrastruktura, uključujući njihovu ulogu u pružanju širokopojasnih usluga u ruralnim područjima, a dio toga može se ostvariti omogućavanjem ranog pristupa digitalnoj dividendi u korist takvih područja.

               (5)

               Određivanje pojasa 800 MHz za terestričke sustave koji mogu pružati elektroničke komunikacijske usluge bio bi važan element u rješavanju konvergencije područja pokretnih, nepokretnih i radiodifuzijskih usluga koji bi odražavao tehničke inovacije. Usluge koje se pružaju u navedenom frekvencijskom pojasu trebaju uglavnom biti namijenjene pristupu krajnjih korisnika širokopojasnim komunikacijama, uključujući radiodifuzijske sadržaje.

               (6)

               U skladu s člankom 4. stavkom 2. Odluke o radio spektru, Komisija je 3. travnja 2008. ovlastila Europsku konferenciju poštanskih i telekomunikacijskih uprava (dalje u tekstu: „CEPT”) da odredi tehničke uvjete koji će se primjenjivati na pojas 800 MHz i koji će biti optimizirani za nepokretne i/ili pokretne komunikacijske mreže, ali ne i ograničeni na njih, s posebnim naglaskom na zajedničkim i minimalnim (najmanje ograničavajućim) tehničkim uvjetima, najprikladnije frekvencijsko rješenje te da preporuku za postupanje s uslugama proizvodnje sadržaja za radijske i televizijske emisije i posebne događaje (PMSE).

               (7)

               Kao odgovor na navedeno ovlaštenje, CEPT je usvojio četiri izvješća (Izvješća CEPT-a 29, 30, 31 i 32). Ona sadrže tehničke uvjete za bazne stanice i terminalne stanice koje rade u pojasu 800 MHz. Navedenim usklađenim tehničkim uvjetima olakšat će se ekonomija razmjera bez potrebe za uporabom bilo koje određene vrste tehnologije, na temelju usklađenih parametara za najvjerojatniju uporabu pojasa.

               (8)

               U Izvješću CEPT-a 29 dane su smjernice za pitanja prekograničnog usklađivanja koja su posebno važna u fazi supostojanja, tj. u razdoblju u kojem su neke države članice možda već provele tehničke uvjete optimizirane za nepokretne i/ili pokretne komunikacijske mreže, dok druge države članice još uvijek imaju radiodifuzijske odašiljače velike snage koji rade u pojasu 800 MHz. CEPT smatra da su Završnim aktima Regionalne radijske konferencije Međunarodne telekomunikacijske unije o planiranju digitalnih zemaljskih radiodifuzijskih usluga u dijelovima Regija 1 i 3, u frekvencijskim pojasevima 174-230 MHz i 470-862 MHz (Sporazum GE06) predviđeni potrebni regulatorni postupci za prekogranično usklađivanje.

               (9)

               U Izvješću CEPT-a 30 utvrđeni su najmanje ograničavajući tehnički uvjeti kroz koncept spektralnih maski (BEM), koji predstavljaju regulatorne zahtjeve namijenjene upravljanju rizikom od štetnih smetnji između susjednih mreža i kojima se ne dovode u pitanje ograničenja određena u normama za opremu u skladu s Direktivom 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove usklađenosti (6) (Direktiva o RiTT opremi). Na temelju navedenog Izvješća CEPT-a, BEM-i su optimizirani za, ali ne i ograničeni na nepokretne i/ili pokretne komunikacijske mreže s frekvencijskim dupleksom (FDD) i/ili vremenskim dupleksom (TDD).

               (10)

               U slučajevima nastanka štetnih smetnji ili ako se opravdano smatra da bi mogle nastati štetne smetnje, mjere utvrđene u Izvješću CEPT-a 30 mogu se dopuniti razmjernim nacionalnim mjerama koje je moguće odrediti.

               (11)

               Izbjegavanje štetnih smetnji i poremećaja u radu opreme za primanje televizijskih signala, uključujući kabelsku televizijsku opremu, može ovisiti o učinkovitijem sprečavanju smetnji u samoj opremi. Uvjeti u vezi s opremom za primanje televizijskih signala trebaju se hitno rješavati u okviru Direktive 2004/108/EZ Europskog parlamenta i Vijeća od 15. prosinca 2004. o usklađivanju zakonodavstva država članica u odnosu na elektromagnetsku kompatibilnost i stavljanje izvan snage Direktive 89/336/EEZ (7) (Direktiva o EMC-u).

               (12)

               Izbjegavanje štetnih smetnji za opremu za primanje televizijskih signala, uključujući kabelsku televizijsku opremu, može također ovisiti o ograničenjima emisije terminalne stanice unutar bloka i izvan pojasa. Uvjeti u vezi s terminalnim stanicama trebaju se hitno rješavati u okviru Direktive o RiTT opremi u skladu s elementima razrađenim u Izvješću CEPT-a 30.

               (13)

               U Izvješću CEPT-a 31 zaključeno je da se preferirano frekvencijsko rješenje za pojas 800 MHz treba temeljiti na FDD načinu rada kako bi se olakšalo prekogranično usklađivanje s radiodifuzijskim uslugama, pri čemu takvo rješenje ne bi predstavljalo diskriminaciju u korist ili na štetu bilo koje trenutačno predviđene tehnologije. Navedeno ne isključuje mogućnost država članica da s ciljem (a) ostvarivanja ciljeva od općeg interesa, (b) osiguravanja veće učinkovitosti kroz tržišno usmjereno upravljanje spektrom, (c) osiguravanja veće učinkovitosti kroz zajedničku uporabu postojećih prava u razdoblju supostojanja ili (d) izbjegavanja štetnih smetnji koriste druga frekvencijska rješenja, npr. u koordinaciji s trećim zemljama. Prema tome, kada se pojas 800 MHz određuje ili stavlja na raspolaganje za terestričke sustave koji mogu pružati elektroničke komunikacijske usluge, države članice trebaju koristiti preferirano frekvencijsko rješenje ili neka druga rješenja opisana u Izvješću CEPT-a 31.

               (14)

               U Izvješću CEPT-a 32 priznat je interes za daljnjim radom aplikacija za PMSE i utvrđen je izvjestan broj mogućih frekvencijskih pojaseva i inovativnih tehničkih kretanja kao rješenje za postojeću uporabu pojasa 800 MHz za navedene aplikacije. Uprave trebaju nastaviti s proučavanjem raspoloživih opcija i učinkovitih PMSE sustava s ciljem uključivanja svojih nalaza u redovita izvješća Komisiji o učinkovitoj uporabi spektra.

               (15)

               S obzirom na žurnost koju su utvrdili Europski parlament, Vijeće i RSPG te na sve veću potražnju utvrđenu u studijama na europskoj i globalnoj razini za terestričkim elektroničkim širokopojasnim komunikacijskim uslugama, rezultati ovlaštenja CEPT-a trebaju se primjenjivati u Europskoj uniji i države članice ih trebaju provoditi od trenutka kada odrede pojas 800 MHz za mreže koje nisu radiodifuzijske mreže velike snage.

               (16)

               Budući da postoji hitna potreba za zajedničkim tehničkim uvjetima za učinkovitu uporabu pojasa 800 MHz za sustave koji mogu pružati elektroničke komunikacijske usluge i kako bi se osiguralo da sve mjere koje u neposrednoj budućnosti poduzme jedna ili više država članica ne umanjuju korist od usklađenog europskog pristupa, vrijeme ima izravne posljedice na to kako će države članice organizirati radiodifuzijske usluge na svojim nacionalnim područjima.

               (17)

               Države članice mogu pojedinačno odlučiti hoće li i kada odrediti ili staviti na raspolaganje pojas 800 MHz za mreže koje nisu radiodifuzijske mreže velike snage, a ovom se Odlukom ne dovodi u pitanje uporaba pojasa 800 MHz za potrebe osiguravanja javnog reda i sigurnosti te za obranu u nekim državama članicama.

               (18)

               Komisija ne bi trebala odrediti nikakav rok do kojega države članice moraju omogućiti uporabu pojasa 800 MHz za sustave koji mogu pružati elektroničke komunikacijske usluge; o tome će se odlučivati ako i kada to prikladnim budu smatrali Parlament i Vijeće, na prijedlog Komisije.

               (19)

               Prilikom određivanja i stavljanja na raspolaganje pojasa 800 MHz u skladu s rezultatima ovlaštenja danog CEPT-u priznaje se činjenica da postoje druge radijske aplikacije koje nisu obuhvaćene ovom Odlukom. Ukoliko supostojanje s radijskom aplikacijom nije riješeno u Izvješću CEPT-a 29, 30, 31 ili 32, odgovarajući kriteriji zajedničke uporabe kod supostojanja mogu se temeljiti na nacionalnim razmatranjima.

               (20)

               U slučajevima kada su susjedne države članice ili treće zemlje donijele odluku o drukčijim uporabama, optimalna uporaba pojasa 800 MHZ zahtijevat će konstruktivno usklađivanje prekograničnog prijenosa uz inovativan pristup svih stranaka, pri čemu će se voditi računa o mišljenjima RSPG-a od 19. lipnja 2008. o pitanjima spektra u vezi s vanjskim granicama EU-a i od 18. rujna 2009. o digitalnoj dividendi. Države članice trebale bi poštovati potrebu za usklađivanjem s državama članicama koje nastavljaju koristiti postojeća prava na radiodifuzijsko emitiranje velike snage. Također bi trebale olakšati buduću reorganizaciju pojasa 800 MHz kako bi se dugoročno omogućila optimalna uporaba sustava male i srednje snage koji mogu pružati elektroničke komunikacijske usluge. U posebnom slučaju supostojanja s aeronautičkim radionavigacijskim sustavima, koje osim BEM-a zahtijeva dodatne tehničke mjere, države članice trebaju sklopiti dvostrane ili višestrane sporazume.

               (21)

               Uporaba pojasa 800 MHz u trećim zemljama za druge postojeće aplikacije može ograničiti uvođenje i uporabu navedenog pojasa za terestričke sustave koji mogu pružati elektroničke komunikacijske usluge u nekoliko država članica, što će se morati uzeti u obzir u svakoj budućoj odluci o određivanju roka do kojega države članice moraju omogućiti uporabu pojasa 800 MHz za takve terestričke sustave. Podaci o navedenim ograničenjima dostavit će se Komisiji u skladu s člankom 7. i člankom 6. stavkom 2. Odluke o radiofrekvencijskom spektru i objaviti u skladu s člankom 5. ove Odluke.

               (22)

               Kako bi se i dugoročno osigurala učinkovita uporaba pojasa 800 MHz, uprave trebaju nastaviti s proučavanjem rješenja za povećanje učinkovitosti i inovativne uporabe. Takve studije trebaju se uzeti u obzir kada se razmatra preispitivanje ove Odluke.

               (23)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Cilj ove Odluke je usklađivanje tehničkih uvjeta za stavljanje na raspolaganje i učinkovitu uporabu pojasa 790-862 MHz (pojas 800 MHz) za terestričke sustave koji mogu pružati elektroničke komunikacijske usluge u Europskoj uniji.
   Članak 2.
   1.   Kada određuju ili stavljaju na raspolaganje pojas 800 MHz za mreže koje nisu radiodifuzijske mreže velike snage, države članice to čine na neisključivoj osnovi za terestričke sustave koji mogu pružati elektroničke komunikacijske usluge u skladu s parametrima određenim u Prilogu ovoj Odluci.
   2.   Države članice osiguravaju da sustavi iz stavka 1. pružaju odgovarajuću zaštitu sustavima u susjednim pojasevima.
   3.   Države članice olakšavaju sporazume o prekograničnom usklađivanju kako bi omogućile rad sustava iz stavka 1. vodeći računa o postojećim regulatornim postupcima i pravima.
   4.   Države članice nisu obvezne provesti obveze iz ove Odluke u geografskim područjima u kojima usklađivanje spektra s trećim zemljama zahtijeva odstupanje od parametara određenih u Prilogu ovoj Odluci, pod uvjetom da relevantne informacije dostave Komisiji, uključujući pogođena geografska područja, i objave ih u skladu s Odlukom o radio spektru. Države članice ulažu sve moguće napore kako bi riješile takva odstupanja i obavijestile Komisiju o tome.
   Članak 3.
   Države članice neprestano nadziru uporabu pojasa 800 MHz i na zahtjev izvješćuju Komisiju u svojim nalazima. Komisija prema potrebi nastavlja s preispitivanjem ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 6. svibnja 2010.

            Za Komisiju

         Neelie KROES

            Potpredsjednica

      (1)  SL L 108, 24.4.2002., str. 1.

      (2)  COM(2009) 586.

      (3)  SL L 337, 18.12.2009., str. 37.

      (4)  Zaključci Predsjedništva, Vijeće Europske unije, Bruxelles, 12. prosinca 2008., 17271/08.

      (5)  Odobrilo Vijeće: Dokument o ključnim pitanjima Vijeća u vezi s konkurentnošću, ožujak 2009.

      (6)  SL L 91, 7.4.1999., str. 10.

      (7)  SL L 390, 31.12.2004., str. 24.
   PRILOG

      PARAMETRI IZ ČLANAKA

   Tehnički uvjeti iz ovog Priloga u obliku su frekvencijskih rješenja i spektralnih maski (BEM). BEM je maska emisije koja je definirana kao funkcija frekvencije u odnosu na rub spektralnog bloka za koji se operatoru odobravaju prava uporabe. Ona se sastoji od komponenti unutar i izvan bloka kojima su određene dopuštene razine emisije za frekvencije unutar i izvan dozvoljenog spektralnog bloka.
   Razine BEM-a određuju se kombiniranjem vrijednosti iz niže navedenih tablica tako da je ograničenje na svakoj frekvenciji određeno najvećom (najmanje strogom) vrijednošću (a) osnovnih zahtjeva, (b) prijelaznih zahtjeva i (c) zahtjeva koji se primjenjuju unutar bloka (prema potrebi). BEM-i predstavljaju gornje granice srednje ekvivalentne izotropno izračene snage (EIRP) ili ukupne izračene snage (TRP) (1) u prosječnom vremenskom intervalu i pojasnoj širini mjerne frekvencije. U vremenskoj se domeni EIRP ili TRP izračunava pomoću aktivnih dijelova signalnoga praska i odgovara jednoj postavci kontrole snage. U frekvencijskoj se domeni EIRP ili TRP izračunava pomoću pojasne širine mjerne frekvencije određene u sljedećim tablicama (2). Općenito i osim ako nije drukčije određeno, razine BEM-a odgovaraju izračenoj snazi relevantnog uređaja bez obzira na broj odašiljačkih antena, osim u slučaju prijelaznih zahtjeva za bazne stanice koji se određuju prema anteni.
   BEM se primjenjuje kao bitna komponenta tehničkih uvjeta neophodnih za osiguravanje supostojanja između usluga na nacionalnoj razini. Međutim, podrazumijeva se da izvedeni BEM-i ne pružaju uvijek odgovarajuću razinu zaštite uslugama koje su pogođene smetnjama te bi za rješavanje svih preostalih slučajeva smetnji bilo potrebno na nacionalnoj razini razmjerno primijeniti tehnike za smanjenje smetnji.
   Države članice također osiguravaju da operatori terestričkih sustava koji mogu pružati elektroničke komunikacijske usluge u pojasu 800 MHz mogu koristiti manje stroge tehničke parametre od niže navedenih pod uvjetom da su se sve pogođene strane usuglasile oko uporabe navedenih parametara i da navedeni operatori i dalje poštuju tehničke uvjete koji se primjenjuju na zaštitu drugih usluga, aplikacija ili mreža i obveze proizišle iz prekograničnog usklađivanja.
   Oprema koja radi u ovom pojasu može koristiti ograničenja snage koja nisu navedena niže pod uvjetom da se primjenjuju odgovarajuće tehnike za smanjenje smetnji u skladu s Direktivom 1999/5/EZ koje nude najmanje jednaku razinu zaštite kao i navedeni tehnički parametri.
   Pojam rub bloka odnosi se na granicu frekvencijskoga bloka koji je odobren za uporabu. Pojam rub pojasa odnosi se na granicu raspona frekvencija utvrđenih za određenu uporabu.
   A.   Opći parametri

               1.

               Unutar pojasa 790-862 MHz frekvencijsko rješenje je sljedeće:

                           (a)

                           dodijeljene veličine bloka predstavljaju umnoške 5 MHz;

                           (b)

                           dupleksni način rada je FDD sa sljedećim rješenjem. Dupleksni razmak iznosi 41 MHz pri čemu je odašiljanje bazne stanice (silazna veza) smješteno u donjem dijelu pojasa i počinje na 791 MHz i završava na 821 MHz, a odašiljanje terminalne stanice (uzlazna veza) smješteno je u gornjem dijelu pojasa i počinje na 832 MHz i završava na 862 MHz.

               2.

               Neovisno o dijelu A, točki 1., ali pod uvjetom da se primjenjuju tehnički uvjeti iz dijela B i dijela C ovog Priloga, države članice mogu provesti neka druga frekvencijska rješenja s ciljem (a) ostvarivanja ciljeva od općega interesa, (b) osiguravanja veće učinkovitosti kroz tržišno usmjereno upravljanje spektrom, (c) osiguravanja veće učinkovitosti kroz zajedničku uporabu postojećih prava u razdoblju supostojanja ili (d) izbjegavanja štetnih smetnji.

         B.   Tehnički uvjeti za FDD ili TDD bazne stanice

               1.

               Ograničenja unutar bloka:
               Ograničenje EIRP-a unutar bloka za bazne stanice nije obvezno. Međutim, države članice mogu odrediti ograničenja koja su, osim ako nije drukčije opravdano, obično u rasponu od 56 dBm/5 MHz do 64 dBm/5 MHz.

               2.

               Ograničenja izvan bloka:

                  Tablica 1.

                  Osnovi zahtjevi – Ograničenja EIRP-a izvan BEM bloka za bazne stanice

                           Frekvencijsko područje emisija izvan bloka

                           Najveći srednji EIRP izvan bloka

                           Pojasna širina mjerne frekvencije

                           Frekvencije koje se koriste za FDD uzlaznu vezu

                           –49,5 dBm

                           5 MHz

                           Frekvencije koje se koriste za TDD

                           –49,5 dBm

                           5 MHz

                  Tablica 2.

                  Prijelazni zahtjevi – Ograničenja EIRP-a izvan BEM bloka za bazne stanice prema anteni
                   (3)
                  na frekvencijama za FDD silaznu vezu i TDD

                           Frekvencijsko područje emisija izvan bloka

                           Najveći srednji EIRP izvan bloka

                           Pojasna širina mjerne frekvencije

                           od – 10 do – 5 MHz od donjega ruba bloka

                           18 dBm

                           5 MHz

                           od – 5 do 0 MHz od donjega ruba bloka

                           22 dBm

                           5 MHz

                           od 0 do + 5 MHz od gornjega ruba bloka

                           22 dBm

                           5 MHz

                           od + 5 do + 10 MHz od gornjega ruba bloka

                           18 dBm

                           5 MHz

                           Preostale frekvencije za FDD silaznu vezu

                           11 dBm

                           1 MHz

                  Tablica 3.

                  Prijelazni zahtjevi – Ograničenja EIRP-a izvan BEM bloka za bazne stanice prema anteni
                   (4) na frekvencijama koje se koriste kao zaštitni pojas

                           Frekvencijsko područje emisija izvan bloka

                           Najveći srednji EIRP izvan bloka

                           Pojasna širina mjerne frekvencije

                           Zaštitni pojas između ruba radiodifuzijskog pojasa na 790 MHz i ruba pojasa za FDD silaznu vezu (5)

                           17,4 dBm

                           1 MHz

                           Zaštitni pojas između ruba radiodifuzijskog pojasa na 790 MHz i ruba pojasa za TDD

                           15 dBm

                           1 MHz

                           Zaštitni pojas između ruba pojasa za FDD silaznu vezu i ruba pojasa za FDD uzlaznu vezu (dupleksni razmak) (6)

                           15 dBm

                           1 MHz

                           Zaštitni pojas između ruba pojasa za FDD silaznu vezu i ruba pojasa za TDD

                           15 dBm

                           1 MHz

                           Zaštitni pojas između ruba pojasa za FDD uzlaznu vezu i ruba pojasa za TDD

                           15 dBm

                           1 MHz

                  Tablica 4.

                  Osnovni zahtjevi – Ograničenja EIRP-a izvan BEM bloka za bazne stanice na frekvencijama ispod 790 MHz

                           Slučaj

                           Uvjet za EIRP unutar bloka za baznu stanicu, P
                           dBm/10 MHz

                           Najveći srednji EIRP izvan bloka

                           Pojasna širina mjerne frekvencije

                           A

                           Za televizijske programe ako je radiodifuzijsko emitiranje zaštićeno

                           P ≥ 59

                           0 dBm

                           8 MHz

                           36 ≤ P < 59

                           (P – 59) dBm

                           8 MHz

                           P < 36

                           –23 dBm

                           8 MHz

                           B

                           Za televizijske programe ako radiodifuzijsko emitiranje podliježe srednjoj razini zaštite

                           P ≥ 59

                           10 dBm

                           8 MHz

                           36 ≤ P < 59

                           (P – 49) dBm

                           8 MHz

                           P < 36

                           –13 dBm

                           8 MHz

                           C

                           Za televizijske programe bez zaštite radiodifuzijskog emitiranja

                           Nema uvjeta

                           22 dBm

                           8 MHz

                     Slučajevi A, B i C navedeni u tablici 4. mogu se primjenjivati prema radiodifuzijskim programima i/ili regijama tako da isti radiodifuzijski program može imati različite razine zaštite u različitim geografskim područjima, a različiti radiodifuzijski programi mogu imati različite razina zaštite u istom geografskom području. Države članice primjenjuju osnovne zahtjeve iz slučaja A u okolnostima u kojima se zemaljski radiodifuzijski programi koriste istovremeno s uvođenjem terestričkih sustava koji mogu pružati elektroničke komunikacijske usluge. Države članice mogu primjenjivati osnovne zahtjeve iz slučaja A, B ili C u okolnostima u kojima se relevantni radiodifuzijski programi ne koriste istovremeno s uvođenjem terestričkih sustava koji mogu pružati elektroničke komunikacijske usluge. One uzimaju u obzir da je u slučajevima A i B rezervirana mogućnost početka uporabe relevantnih radiodifuzijskih programa za digitalno zemaljsko radiodifuzijsko emitiranje u budućnosti, dok je slučaj C primjeren ako ne postoje planovi za početak uporabe relevantnih radiodifuzijskih programa.

         C.   Tehnički uvjeti za FDD ili TDD terminalne stanice

      Tablica 5.

      Zahtjevi unutar bloka – Ograničenje emisije unutar BEM bloka za terminalne stanice na frekvencijama za FDD uzlaznu vezu i TDD

               Najveća srednja snaga unutar bloka

               23 dBm (7)

         Države članice mogu ublažiti ograničenje iz tablice 5. za određene uporabe, npr. za nepokretne terminalne stanice u ruralnim područjima, pod uvjetom da nije ugrožena zaštita drugih usluga, mreža i aplikacija i da su ispunjene prekogranične obveze.

      (1)  TRP je mjera za stvarnu snagu zračenja antene. TRP je definiran kao integral snage odaslane u različitim smjerovima u cijelom području zračenja.

      (2)  Stvarna pojasna širina mjerne frekvencije opreme koja se koristi za ispitivanje usklađenosti može biti manja od pojasne širine mjerne frekvencije navedene u tablicama.

      (3)  Za jednu do četiri antene.

      (4)  Vidjeti napomenu 10.

      (5)  790 MHz do 791 MHz za frekvencijsko rješenje opisano u dijelu A, točki 1.

      (6)  821 MHz to 832 MHz za frekvencijsko rješenje opisano u dijelu A, točki 1.

      (7)  Navedeno ograničenje snage određeno je kao EIRP za nepokretne ili instalirane terminalne stanice i kao TRP za pokretne ili nomadske terminalne stanice. EIRP i TRP jednaki su za izotropne antene. Priznato je da navedena vrijednost podliježe toleranciji od + 2 dB kako bi se u obzir uzeli rad u iznimnim uvjetima okruženja i raspršenost.


title: 2004/842/EZ: Odluka Komisije od 1. prosinca 2004. o provedbenim pravilima kojima države članice mogu odobriti stavljanje na tržište sjemena koje pripada sortama za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća (priopćena pod brojem dokumenta C(2004) 4493)  Tekst značajan za EGP

text:
               03/Sv. 58

               HR

               Službeni list Europske unije

               144

         32004D0842

               L 362/21

               SLUŽBENI LIST EUROPSKE UNIJE

         ODLUKA KOMISIJE
   od 1. prosinca 2004.
   o provedbenim pravilima kojima države članice mogu odobriti stavljanje na tržište sjemena koje pripada sortama za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća
   (priopćena pod brojem dokumenta C(2004) 4493)
   (Tekst značajan za EGP)
   (2004/842/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 4a. stavak 2.,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 4a. stavak 2.,
   uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (3), a posebno njezin članak 6. stavak 2.,
   uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (4), a posebno njezin članak 23. stavak 2.,
   uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (5), a posebno njezin članak 6. stavak 2.,
   uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (6), a posebno njezin članak 6. stavak 2.,
   budući da:

               (1)

               U skladu s Direktivama 66/401/EEZ, 66/402/EEZ, 2002/54/EZ, 2002/56/EZ i 2002/57/EZ, države članice mogu ovlastiti proizvođače poljoprivrednog sjemena da stave na tržište sjeme koje pripada sorti za koju je podnesen zahtjev za unos u katalog navedene države članice u skladu s Direktivom Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (7).

               (2)

               Povrh toga, u skladu s Direktivom 2002/55/EZ, države članice mogu ovlastiti oplemenjivače sjemena povrća ili njihove predstavnike da stave na tržište sjeme koje pripada sorti za koju je podnesen zahtjev za unos u nacionalni katalog barem jedne države članice, kako je predviđeno u toj Direktivi.

               (3)

               Kako bi se državama članicama omogućilo da izdaju takva ovlaštenja, potrebno je utvrditi provedbena pravila za te Direktive koja će posebno obuhvatiti ciljeve i uvjete pod kojima se ta ovlaštenja mogu izdati, označivanje pakiranja sjemenja, a u slučaju poljoprivrednog sjemena i količine. Također je primjereno, u slučaju vrste dobivene od genetski modificiranog organizma, da, u skladu sa zakonodavstvom Zajednice, taj genetski modificiran organizam ima odobrenje za stavljanje na tržište.

               (4)

               Mjere predviđene u ovoj Odluci u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:

      POGLAVLJE I.

         Opća odredba

   Članak 1.
   Predmet
   Cilj ove Odluke je utvrđivanje pravila prema kojima država članica može izdati ovlaštenje za stavljanje na tržište:

               (a)

               sjemena koje pripada sortama poljoprivrednih biljnih vrsta za koje je podnesen zahtjev za unos u nacionalni katalog navedene države članice, kako je predviđeno u članku 1. stavku 2. Direktive 2002/53/EZ, pod uvjetom da je u skladu s poglavljem II. ove Odluke; ili

               (b)

               sjemena koje pripada sortama povrtnih vrsta za koje je podnesen zahtjev za unos u nacionalni katalog barem u jednoj državi članici i za koje su dostavljeni određeni tehnički podaci, kako je predviđeno u članku 3. stavku 3. Direktive 2002/55/EZ, pod uvjetom da je u skladu s poglavljem III. ove Odluke.

      POGLAVLJE II.

         Poljoprivredne biljne vrste

   Članak 2.
   Ovlaštenje
   1.   Za poljoprivredne biljne vrste obuhvaćene Direktivama 66/401/EEZ, 66/402/EEZ, 2002/54/EZ, 2002/56/EZ i 2002/57/EZ, države članice mogu ovlastiti proizvođače s poslovnim nastanom na svojem državnom području da stave na tržište sjeme koje pripada sorti za koju je podnesen zahtjev za unos u nacionalni katalog sorata poljoprivrednih biljnih vrsta, (nacionalni katalog), u navedenoj državi članici, pod uvjetom da su u skladu s člancima od 3. do 18. ove Odluke.
   2.   Države članice osiguravaju da, kad se izda ovlaštenje u skladu s ovom Odlukom, nositelj ovlaštenja ispunjava sve uvjete ili ograničenja priložene tom ovlaštenju.
   Članak 3.
   Podnošenje zahtjeva
   1.   Ovlaštenje može zatražiti osoba koja je propisno podnijela zahtjev za unos navedenih sorata u katalog navedene države članice (dalje u tekstu podnositelj zahtjeva, uključujući i predstavnika te osobe, pod uvjetom da je taj predstavnik službeno ovlašten).
   2.   Podnositelj zahtjeva dostavlja sljedeće podatke:

               (a)

               predviđene pokuse i ispitivanja;

               (b)

               naziv(e) države(a) članice(a) u kojima će se ti pokusi i ispitivanja provoditi;

               (c)

               opis sorte;

               (d)

               održavanje sorte.

         Članak 4.
   Svrha
   Ovlaštenje se izdaje samo za pokuse ili ispitivanja koja se provode u poljoprivrednom poduzeću u svrhu prikupljanja podataka o uzgoju ili uporabi sorte.
   Članak 5.
   Tehnički uvjeti
   1.   Sjeme krmnog bilja mora ispunjavati uvjete predviđene u prilozima I. i II. Direktivi 66/401/EEZ za:

               (a)

               certificirano sjeme (sve vrste osim Pisum sativum i Vicia faba); ili

               (b)

               „certificirano sjeme, drugu generaciju” (Pisum sativum, Vicia faba).

         2.   Sjeme žitarica mora ispunjavati uvjete utvrđene u prilozima I. i II. Direktivi 66/402/EEZ za:

               (a)

               certificirano sjeme (Phalaris canariensis, uz iznimku hibrida, Secale cereale, Sorghum bicolor, Sorghum sudanense, Zea mays i hibridi Avena sativa, Hordeum vulgare, Oryza sativa, Triticum aestivum, Triticum durum, Triticum spelta i x Triticosecale uz iznimku samooplodnih sorata); ili

               (b)

               „certificirano sjeme, drugu generaciju” (Avena sativa, Hordeum vulgare, Oryza sativa, Triticum aestivum, Triticum durum, Triticum spelta i samooplodne sorte x Triticosecale, uz iznimku hibrida za svaki taj slučaj).

         3.   Sjeme repe mora ispunjavati uvjete utvrđene u Prilogu I. Direktivi 2002/54/EZ za certificirano sjeme.
   4.   Sjemenski krumpir mora ispunjavati uvjete utvrđene u prilozima I. i II. Direktivi 2002/56/EZ za certificiran sjemenski krumpir.
   5.   Sjemenje uljarica i predivog bilja mora ispunjavati uvjete utvrđene u prilozima I. i II. Direktivi 2002/57/EZ za:

               (a)

               certificirano sjeme (sve vrste uz iznimku Linum usitatissimum);

               (b)

               „certificirano sjeme, drugu generaciju” (Linum usitatissimum).

         Članak 6.
   Pregled
   1.   Ispunjavanje uvjeta iz članka 5. procjenjuje se:

               (a)

               u slučaju sjemenskog krumpira, službenim pregledom;

               (b)

               u drugom slučaju, službenim pregledom ili pregledom pod službenim nadzorom.

         2.   Za procjenu ispunjavanja uvjeta u pogledu sortnog identiteta i sortne čistoće, koristi se opis sorte koji je dostavio podnositelj zahtjeva ili, prema potrebi, privremen opis sorte koji se temelji na rezultatima službenog pregleda za prepoznatljivost, postojanost i ujednačenost sorte, kako je predviđeno u članku 7. Direktive 2002/53/EZ.
   3.   Pregled se obavlja u skladu s važećim međunarodnim metodama, ako takve metode postoje.
   4.   Uzorci se za pregled uzimaju službeno ili pod službenim nadzorom ili, u slučaju sjemenskog krumpira, službeno u skladu s odgovarajućim metodama.
   5.   Uzorci se uzimaju iz homogenih serija.
   6.   Najveća masa serije i najmanja masa uzorka dane su u:

               (a)

               krmno bilje: Prilogu III. Direktivi 66/401/EEZ;

               (b)

               žitarice: Prilogu III. Direktivi 66/402/EEZ;

               (c)

               repa: Prilogu II. Direktivi 2002/54/EZ;

               (d)

               uljarice i predivo bilje: Prilogu III. Direktivi 2002/57/EZ.

         Članak 7.
   Količine
   Količine odobrene za svaku sortu ne premašuju sljedeće postotke sjemenja iste vrste koja se godišnje rabi u državi članici, (državama članicama), kojoj, (kojima), je sjeme namijenjeno:

               (a)

               u slučaju tvrde pšenice: 0,05 %;

               (b)

               u slučaju poljskoga graška, poljskoga graha, zobi, ječma i pšenice: 0,3 %;

               (c)

               u svim ostalim slučajevima: 0,1 %.

         Međutim, ako te količine nisu dovoljne da se zasije 10 ha po državi članici kojoj je sjemenje namijenjeno, može se odobriti količina potrebna za takvu površinu.
   Članak 8.
   Pakiranje i plombiranje
   Sjeme se može prodavati samo u zatvorenim pakiranjima ili spremnicima koji imaju plombu. Pakiranja i spremnici sa sjemenjem službeno se plombiraju ili se plombiraju pod službenim nadzorom tako da se ne mogu otvoriti bez oštećivanja plombe ili bez tragova oštećenja na službenoj oznaci predviđenoj u članku 9. ili na pakiranju. Kako bi se osiguralo plombiranje, sustav za zatvaranje mora imati barem službenu oznaku ili pričvršćen služben pečat.
   U slučaju sjemenskog krumpira, pakiranje mora biti novo, a spremnik čist.
   Članak 9.
   Označivanje
   1.   Pakiranja sjemena moraju imati službenu oznaku na jednom od službenih jezika Zajednice.
   2.   Oznaka iz stavka 1. mora sadržavati sljedeće podatke:

               (a)

               certifikacijsko tijelo i država članica ili njihove odgovarajuće kratice;

               (b)

               broj serije;

               (c)

               mjesec i godinu plombiranja;

               (d)

               vrstu;

               (e)

               naziv sorte pod kojim će se sjemenje stavljati na tržište, (uputa na oplemenjivača, predložena denominacija ili odobrena denominacija), i služben broj zahtjeva za stavljanje sorte na popis, ako postoji;

               (f)

               oznaka „sorta koja se službeno još ne nalazi na popisu”;

               (g)

               oznaka „samo za pokuse i ispitivanja”;

               (h)

               prema potrebi, riječi „genetski modificirana sorta”;

               (i)

               veličinu (samo za sjemenski krumpir);

               (j)

               deklariranu neto ili bruto masu ili deklariran broj čistog sjemena ili, prema potrebi, klastera;

               (k)

               ako je navedena težina, a koriste se granulirani pesticidi, tvari za peletiranje ili ostali kruti dodaci, prirodu dodataka te približan omjer između mase čistog sjemena ili, prema potrebi, klastera i ukupne mase.

         3.   Oznaka predviđena u stavku 1. narančaste je boje.
   Članak 10.
   Kemijsko tretiranje
   Svako kemijsko tretiranje napominje se bilo na službenoj oznaci predviđenoj u članku 9. ili na oznaci dobavljača i na pakiranju ili unutar pakiranja ili na spremniku.
   Članak 11.
   Rok
   Ne dovodeći u pitanje članke 13. i 14., ovlaštenja izdana u skladu s odredbama ove Odluke smatraju se valjanima za rok od najviše godinu dana, a mogu se obnoviti u skladu s člankom 12.
   Članak 12.
   Obnova ovlaštenja
   1.   Ne dovodeći u pitanje članke 13. i 14., svako ovlaštenje iz članka 2. može se pojedinačno obnoviti za rok od najviše godinu dana.
   2.   Uza zahtjev se prilažu sljedeći dokumenti:

               (a)

               uputa na izvorno ovlaštenje;

               (b)

               svi raspoloživi podaci koji dopunjuju podatke koji su već navedeni za opis, održavanje i/ili uzgoj ili uporabu sorte iz izvornog ovlaštenja;

               (c)

               dokaze da je vrednovanje za unos u katalog navedene sorte još uvijek u tijeku, ako na drugi način nije raspoloživo državi članici.

         Članak 13.
   Prestanak valjanosti
   Ovlaštenje prestaje važiti ako se zahtjev za unos u nacionalni katalog povuče ili odbije ili se sorta unese u katalog.
   Članak 14.
   Zaštitne odredbe
   Neovisno o ovlaštenju izdanom na temelju članka 2., država članica može zabraniti uporabu sorte na cijelom svom državnom području ili njegovom dijelu ili može, u slučajevima predviđenim u podstavku (c), utvrditi odgovarajuće uvjete za uzgoj sorte u skladu s uvjetima za uporabu proizvoda nastalih tim uzgojem:

               (a)

               ako se utvrdi da bi uzgoj sorte mogao biti štetan sa stajališta zdravstvenog stanja bilja, za uzgoj drugih sorata ili vrsta; ili

               (b)

               ako službeni pokusi za uzgajanje provedeni u državi članici podnositeljici zahtjeva pokazuju da na bilo kojem dijelu njezinog područja sorta ne donosi rezultate koji odgovaraju onim dobivenim s usporedivom sortom prihvaćenom na državnom području te države članice ili, u slučaju kad je dobro poznato da sorta nije pogodna za uzgoj na bilo kojem dijelu njezinog državnog područja zbog tipa klase zrelosti; ili

               (c)

               u slučaju kad postoje valjani razlozi za sumnju da sorta predstavlja opasnost za zdravlje ljudi ili okoliš.

         Članak 15.
   Obveza izvješćivanja
   1.   Nakon izdavanja ovlaštenja, država članica koja izdaje ovlaštenje može zatražiti da ovlaštena osoba izvješćuje o:

               (a)

               rezultatima pokusa ili ispitivanja provedenih u poljoprivrednim poduzećima radi prikupljanja podataka o uzgoju ili uporabi sorte;

               (b)

               količinama sjemena stavljenih na tržište tijekom odobrenog razdoblja i o državi članici kojoj je sjeme namijenjeno.

         2.   Podaci predviđeni u točki (b) stavka 1. smatraju se povjerljivim.
   Članak 16.
   Provjera održavanja
   Država članica koja izdaje ovlaštenje može provjeriti održavanje sorte.
   Ako se održavanje odvija u državi članici koja nije država članica koja izdaje ovlaštenje, države članice upravno pomažu jedna drugoj u pogledu potrebnih provjera.
   Država članica može prihvatiti održavanje u trećoj zemlji, pod uvjetom da je na temelju članka 22. stavka 1. točke (b) Direktive 2002/53/EZ donesena odluka da provjere praksi održavanja pružaju ista jamstva kao i one koje provode države članice.
   Članak 17.
   Obavješćivanje
   Države članice obavješćuju jedna drugu i Komisiju o:

               (a)

               zahtjevu, čim se zaprimi, ili o odbijanju zahtjeva za ovlaštenje; i

               (b)

               izdavanju, obnovi, opozivu ili povlačenju ovlaštenja.

         Članak 18.
   Razmjena podataka
   Države članice koriste postojeći elektronički sustav za razmjenu podataka kako bi se olakšala razmjena podataka u pogledu zahtjeva za prihvaćanje sorata u nacionalne kataloge i izdavanje odobrenja za sjeme sorata koje se još ne nalaze na popisu.
   Članak 19.
   Objavljivanje popisa sorata
   Komisija može, na temelju podataka dobivenih od država članica, objaviti popis sorata koje su odobrene.

      POGLAVLJE III.

         Vrste povrća

   Članak 20.
   Ovlaštenje
   1.   Za sorte povrća obuhvaćene Direktivom 2002/55/EZ, države članice mogu ovlastiti oplemenjivače s poslovnim nastanom na svojem državnom području da stave na tržište sjeme koje pripada sorti za koju je podnesen zahtjev za unos u nacionalni katalog sorata vrsta povrća, (nacionalni katalog), u barem jednoj državi članici i za koje su dostavljeni određeni tehnički podaci u navedenoj državi članici, (državama članicama), pod uvjetom da su u skladu s člancima od 21. do 37. ove Odluke.
   2.   Države članice osiguravaju da, kad se izda ovlaštenje u skladu s ovom Odlukom, nositelj ovlaštenja ispunjava sve uvjete ili ograničenja priložena tom ovlaštenju.
   Članak 21.
   Podnošenje zahtjeva
   1.   Ovlaštenje može zatražiti osoba koja je propisno podnijela zahtjev za unos navedenih sorata u katalog barem jedne države članice (dalje u tekstu: „podnositelj zahtjeva”, uključujući i predstavnika te osobe, pod uvjetom da je taj predstavnik službeno ovlašten).
   2.   Podnositelj zahtjeva dostavlja sljedeće podatke:

               (a)

               opis sorte;

               (b)

               održavanje sorte.

         Članak 22.
   Svrha
   Ovlaštenje se izdaje samo s ciljem stjecanja znanja na temelju praktičnog iskustva stečenog tijekom uzgoja.
   Članak 23.
   Tehnički uvjeti
   Sjeme povrća mora ispunjavati uvjete utvrđene u Prilogu II. Direktivi 2002/55/EZ.
   Članak 24.
   Pregled
   1.   Sjeme povrća podliježe službenoj naknadnoj kontroli inspekcijskom provjerom kako bi se provjerili sortni identitet i sortna čistoća na temelju opisa sorte koji je dostavio podnositelj zahtjeva ili, ako postoji, privremen opis sorte koji se temelji na rezultatima službenog pregleda prepoznatljivosti, postojanosti i ujednačenosti sorte, kako je predviđeno člankom 7. Direktive 2002/55/EZ.
   2.   Uzorci se uzimaju iz homogenih serija.
   3.   Najveća masa serije i najmanja masa uzorka dane su u Prilogu III. Direktivi 2002/55/EZ.
   Članak 25.
   Genetski modificirane sorte
   U slučaju genetski modificiranih sorti, ovlaštenje se može izdati samo ako su poduzete sve odgovarajuće mjere da se izbjegnu štetni učinci za zdravlje ljudi i okoliš. Genetski modificiran materijal mora biti odobren u skladu s Direktivom 2001/18/EZ Europskog parlamenta i Vijeća (8), ili u skladu s Uredbom (EZ) br. 1829/2003.
   Članak 26.
   Dobavljač
   Osobe odgovorne za pričvršćivanje oznake ili tiskane ili otisnute oznake na pakiranje moraju:

               (a)

               obavijestiti državu članicu o datumima početka i svršetka njihovih aktivnosti;

               (b)

               voditi evidenciju o svim serijama sjemenja i pobrinuti se da je ista državama članicama na raspolaganju tijekom razdoblja od najmanje tri godine;

               (c)

               uzimati uzorke iz svake serije namijenjene prodaji i pobrinuti se da isti državama članicama budu na raspolaganju tijekom razdoblja od najmanje dvije godine.

         Radnje iz točaka (b) i (c) podliježu službenim provjerama koje se provode nasumce.
   Članak 27.
   Pakiranje i zatvaranje
   Sjeme se može stavljati na tržište samo u zatvorenim pakiranjima koja sadrže plombu. Pakiranja sa sjemenjem moraju biti tako zatvorena da se ne mogu otvoriti bez oštećenja plombe ili ostavljanja traga oštećenja bilo na službenoj oznaci predviđenoj u članku 28. ili na pakiranju.
   Članak 28.
   Označivanje
   1.   Na pakiranju sjemenja mora biti dobavljačeva oznaka ili tiskana ili otisnuta oznaka na jednom od službenih jezika Zajednice.
   2.   Oznaka iz stavka 1. mora sadržavati sljedeće podatke:

               (a)

               broj serije;

               (b)

               mjesec i godinu zatvaranja;

               (c)

               vrstu;

               (d)

               naziv, (denominaciju), sorte pod kojim će se sjemenje stavljati na tržište, (broj oplemenjivača, predložen naziv ili odobren naziv), i služben broj zahtjeva za stavljanje sorte na popis, ako postoji;

               (e)

               navod „sorta koja se službeno još ne nalazi na popisu”;

               (f)

               prema potrebi, riječi „genetski modificirana sorta”;

               (g)

               deklariranu neto ili bruto masu ili deklariran broj čistog sjemena ili, prema potrebi, klastera;

               (h)

               ako je navedena masa, a koriste se granulirani pesticidi, tvari za peletiranje ili ostali kruti dodaci, prirodu dodataka, kao i približan omjer između mase čistog sjemena ili, prema potrebi, skupina i ukupne mase.

         3.   Oznaka predviđena u stavku 1. narančaste je boje.
   Članak 29.
   Kemijsko tretiranje
   Svako kemijsko tretiranje evidentira se bilo na oznaci iz članka 28. i pakiranju ili unutar njega.
   Članak 30.
   Razdoblje
   Ne dovodeći u pitanje članke 32. i 33., ovlaštenje izdano u skladu s odredbama ove Odluke smatra se valjanim tijekom razdoblja koje ne premašuje godinu dana, a može se obnoviti u skladu s člankom 31.
   Članak 31.
   Produljenje ovlaštenja
   1.   Ne dovodeći u pitanje članke 32. i 33., ovlaštenja iz članka 20. mogu se obnoviti najviše dva puta za razdoblje koje ne premašuje jednu godinu.
   2.   Zahtjev prate sljedeći dokumenti:

               (a)

               uputa na izvorno ovlaštenje;

               (b)

               svi raspoloživi podaci koji dopunjuju podatke koji su već navedeni za opis, održavanje i/ili znanje stečeno u praksi tijekom uzgoja sorte iz izvornog ovlaštenja;

               (c)

               dokazi da je vrednovanje za unos u katalog navedene sorte još uvijek u toku, ako na drugi način nije raspoloživo državi članici.

         Članak 32.
   Prestanak valjanosti
   Ovlaštenje prestaje važiti ako se zahtjev za unos u nacionalni katalog povuče ili odbije ili se sorta unese u katalog.
   Članak 33.
   Zaštitne odredbe
   Neovisno o ovlaštenju izdanom na temelju članka 20., država članica može biti ovlaštena da zabrani uporabu sorte na cijelom ili dijelu svog državnog područja ili da, u slučajevima predviđenim u stavku (b), utvrdi odgovarajuće uvjete za uzgoj sorte u skladu s uvjetima za uporabu proizvoda nastalih tim uzgojem:

               (a)

               ako se utvrdi da bi uzgoj sorte mogao biti štetan sa stajališta zdravlja bilja, za uzgoj drugih sorata ili vrsta; ili

               (b)

               ako postoje valjani razlozi za sumnju da sorta predstavlja opasnost za zdravlje ljudi i okoliš.

         Članak 34.
   Obveze izvješćivanja
   1.   Nakon izdavanja ovlaštenja, država članica koja izdaje ovlaštenje može zatražiti da ovlaštena osoba podnese izvještaj o:

               (a)

               znanju stečenom u praksi tijekom uzgoja;

               (b)

               količinama sjemena stavljenog na tržište tijekom odobrenog razdoblja i o državi članici za koju je sjemenje namijenjeno.

         2.   Podaci predviđeni u točki (b) stavka 1. smatraju se povjerljivim.
   Članak 35.
   Provjere održavanja
   Država članica koja izdaje ovlaštenje može provjeriti održavanje sorte.
   Ako se održavanje odvija u državi članici koja nije država članica koja izdaje ovlaštenje, države članice upravno pomažu jedna drugoj u pogledu potrebnih provjera.
   Država članica može prihvatiti održavanje u trećoj zemlji pod uvjetom da je na temelju članka 37. stavka 1. točke (b) Direktive 2002/55/EZ donesena odluka da provjere praksi održavanja pružaju ista jamstva kao i one koje provode države članice.
   Članak 36.
   Obavješćivanje
   Države članice obavješćuju jedna drugu kao i Komisiju o:

               (a)

               zahtjevu, čim se zaprimi, ili o odbijanju zahtjeva za ovlaštenje; i

               (b)

               izdavanju, obnovi, opozivu ili povlačenju ovlaštenja.

         Članak 37.
   Razmjena informacija
   Države članice trebaju koristiti postojeći elektronički sustav za razmjenu informacija kako bi se olakšala razmjena informacija u pogledu povezanosti zahtjeva za prihvaćanje sorata u nacionalne kataloge i ovlaštenja za sjeme sorata koje se još ne nalaze na popisu.
   Članak 38.
   Objavljivanje popisa sorata
   Komisija može, na temelju podataka dobivenih od država članica, objaviti popis sorata koje su odobrene.

      POGLAVLJE IV.

   Članak 39.
   Primatelji
   Ova je Odluka upućena državama članicama.

      Sastavljeno u Bruxellesu 1. prosinca 2004.

            Za Komisiju

         Markos KYPRIANOU

            Član Komisije

      (1)  SL 125, 11.7.1966., str. 2298/66. Direktiva kako je zadnje izmijenjena Direktivom Komisije 2004/55/EZ (SL L 114, 21.4.2004., str. 18.).

      (2)  SL 125, 11.7.1966., str. 2309/66. Direktiva kako je zadnje izmijenjena Direktivom 2003/61/EZ (SL L 165, 3.7.2003., str. 23.).

      (3)  SL L 193, 20.7.2002., str. 12. Direktiva kako je izmijenjena Direktivom 2003/61/EZ.

      (4)  SL L 193, 20.7.2002., str. 33. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća (SL L 268, 18.10.2003., str. 1.).

      (5)  SL L 193, 20.7.2002., str. 60. Direktiva kako je zadnje izmijenjena Direktivom 2003/61/EZ.

      (6)  SL L 193, 20.7.2002., str. 74. Direktiva kako je zadnje izmijenjena Direktivom 2003/61/EZ.

      (7)  SL L 193, 20.7.2002., str. 1. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća.

      (8)  SL L 106, 17.4.2001., str. 1. Direktiva kako je zadnje izmijenjena Uredbom (EZ) br. 1830/2003 (SL L 268, 18.10.2003., str. 24.).


title: 2009/360/EZ: Odluka Komisije od 30. travnja 2009. o dopuni tehničkih zahtjeva za karakterizaciju otpada propisanu Direktivom 2006/21/EZ Europskog parlamenta i Vijeća o gospodarenju otpadom od industrija vađenja minerala (priopćeno pod brojem dokumenta C(2009) 3013)

text:
               15/Sv. 34

               HR

               Službeni list Europske unije

               146

         32009D0360

               L 110/48

               SLUŽBENI LIST EUROPSKE UNIJE

         ODLUKA KOMISIJE
   od 30. travnja 2009.
   o dopuni tehničkih zahtjeva za karakterizaciju otpada propisanu Direktivom 2006/21/EZ Europskog parlamenta i Vijeća o gospodarenju otpadom od industrija vađenja minerala
   (priopćeno pod brojem dokumenta C(2009) 3013)
   (2009/360/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2006/21/EZ Europskog parlamenta i Vijeća od 15. ožujka 2006. o gospodarenju otpadom od industrija vađenja minerala i o izmjeni Direktive 2004/35/EZ (1), a posebno njezin članak 22. stavak 1. točku (e),
   budući da:

               (1)

               Direktiva 2006/21/EZ propisuje karakterizaciju otpada kao dio plana gospodarenja otpadom, koji sastavlja operater u industrijama vađenja minerala, a odobrava nadležno tijelo. U Prilogu II. toj Direktivi utvrđen je popis određenih aspekata koji su uključeni u karakterizaciju otpada.

               (2)

               Svrha je karakterizacije otpada od industrija vađenja minerala dobivanje relevantnih informacija o otpadu koji treba zbrinuti kako bi se moglo procijeniti i pratiti njegova svojstva, ponašanje i karakteristike i na taj način osigurati da se njime gospodari u skladu s uvjetima koji su dugoročno sigurni za okoliš. Nadalje, karakterizacija otpada od industrija vađenja minerala treba olakšati određivanje mogućnosti za gospodarenje takvim otpadom i pripadajuće mjere za ublažavanje u svrhu zaštite zdravlja ljudi i okoliša.

               (3)

               Informacije i podaci potrebni za karakterizaciju otpada od industrija vađenja minerala prikupljaju se na temelju postojećih relevantnih i prikladnih informacija ili, prema potrebi, uzorkovanjem i ispitivanjem. Potrebno je osigurati da su informacije i podaci za karakterizaciju otpada primjereni, primjerene kvalitete i reprezentativni za otpad. Ove informacije potrebno je valjano opravdati u planu gospodarenja otpadom na način prihvatljiv nadležnom tijelu.

               (4)

               Detaljnost informacija koje se prikupljaju i pripadajuće uzorkovanje ili ispitivanje treba prilagoditi vrsti otpada, potencijalnim rizicima za okoliš i predmetnom postrojenju za gospodarenje otpadom. U tehničkom smislu, potrebno je osigurati mogućnost ponavljanja ispitivanja kako bi se osigurala primjerena karakterizacija otpada.

               (5)

               U tehničkom smislu, iz dijela geokemijskog ispitivanja potrebno je izuzeti otpad koji se definira kao inertan u skladu s kriterijima propisanim u Odluci Komisije 2009/359/EZ (2).

               (6)

               Mjere predviđene ovom Uredbom u skladu su s mišljenjem Odbora osnovanog u skladu s člankom 18. Direktive 2006/12/EZ Europskog parlamenta i Vijeća (3),

         DONIJELA JE OVU ODLUKU:
   Članak 1.
   Karakterizacija otpada
   1.   Države članice dužne su osigurati da je karakterizacija otpada koju obavljaju operateri u industrijama vađenja minerala u skladu s ovom Odlukom.
   2.   Karakterizacija otpada obuhvaća sljedeće kategorije informacija kao što je utvrđeno u Prilogu:

               (a)

               popratne informacije;

               (b)

               geološka podloga ležišta koje će se eksploatirati;

               (c)

               priroda otpada i predviđeno postupanje s otpadom;

               (d)

               geotehničko ponašanje otpada;

               (e)

               geokemijske karakteristike i ponašanje otpada.

         3.   Kriteriji za definiranje inertnog otpada koji su propisani Odlukom 2009/359/EZ uzimaju se u obzir prilikom procjenjivanja geokemijskog ponašanja otpada. Kada se, na temelju tih kriterija, otpad smatra „inertnim”, na njega se primjenjuje samo određen dio geokemijskog ispitivanja naveden u točki 5. Priloga.
   Članak 2.
   Prikupljanje i pohrana informacija
   1.   Informacije i podaci potrebni za karakterizaciju otpada prikupljaju se prema redoslijedu koji je utvrđen u stavcima od 2. do 5.
   2.   Koriste se postojeća istraživanja i studije, uključujući postojeće dozvole, geološka mjerenja, slične lokacije, popisi inertnog otpada, primjereni programi certifikacije, europski ili nacionalni standardi za slične materijale, koji ispunjavaju tehničke zahtjeve utvrđene u Prilogu.
   3.   Ocjenjuju se kvaliteta i reprezentativnost svih informacija te utvrđuju informacije koje eventualno nedostaju.
   4.   Ako nedostaju informacije potrebne za karakterizaciju otpada, sastavlja se plan uzorkovanja u skladu s normom EN 14899, a uzorci se uzimaju u skladu s predmetnim planom uzorkovanja. Planovi uzorkovanja temelje se na utvrđenim informacijama prema potrebi, uključujući:

               (a)

               svrhu prikupljanja podataka;

               (b)

               program ispitivanja i zahtjeve uzorkovanja;

               (c)

               mjesta uzimanja uzoraka, uključujući uzorkovanje iz jezgre bušotine, čela, transportne trake, jalovišta, bazena, ili drugog relevantnog mjesta;

               (d)

               postupci i preporuke za broj uzoraka, veličinu, masu, opis i postupanje.

         Ocjenjuju se pouzdanost i kvaliteta rezultata uzorkovanja.
   5.   Ocjenjuju se rezultati postupka karakterizacije. Prema potrebi, prikupljaju se dodatne informacije koristeći istu metodu. Konačan rezultat uvrštava se u plan gospodarenja otpadom.
   Članak 3.
   Ova je Odluka upućena državama članicama.

      Sastavljeno u Bruxellesu 30. travnja 2009.

            Za Komisiju

         Stavros DIMAS

            Član Komisije

      (1)  SL L 102, 11.4.2006., str. 15.

      (2)  SL L 110, 1.5.2009., str. 46.

      (3)  SL L 114, 27.4.2006., str. 9.
   PRILOG

      TEHNIČKI ZAHTJEVI ZA KARAKTERIZACIJU OTPADA

   1.   Popratne informacije

   Preispitivanje i razumijevanje popratnih informacija i ciljeva operacije vađenja minerala.
   Prikupljanje općih podataka o:

               —

               aktivnosti istraživanja, vađenja ili obrade,

               —

               vrsti i opisu metode vađenja i postupku koji se primjenjuje,

               —

               prirodi predviđenog proizvoda.

         2.   Geološka podloga ležišta koje će se eksploatirati

   Određivanje jedinica otpada koje će biti izložene vađenjem i obradom navodeći bitne informacije o:

               —

               prirodi okolnih stijena, njihovom kemijskom i mineraloškom sastavu, uključujući hidrotermalnu promjenu mineraliziranih stijena i ogoljelih stijena,

               —

               prirodi ležišta, uključujući mineralizirane stijene ili mineralizaciju okolnih stijena,

               —

               tipologiji mineralizacije, njihovoj kemiji i mineralogiji, uključujući fizička svojstva kao što su gustoća, poroznost, raspodjela veličine čestica, sadržaj vode, mineralni otpad, novonastali hidrotermalni minerali,

               —

               veličini i geometriji ležišta,

               —

               razgradnji i supergenim promjenama u kemijskom i mineraloškom smislu.

         3.   Otpad i predviđeno postupanje s otpadom

   Opis prirode svih vrsta otpada koji nastaju prilikom svakog istraživanja, vađenja i obrade, uključujući višak materijala, rudarsku jalovinu i jalovinu, navodeći informacije o sljedećim elementima:

               —

               podrijetlu otpada na lokaciji vađenja i postupku dobivanja takvog otpada kao što je istraživanje, vađenje, usitnjavanje, koncentracija,

               —

               količini otpada,

               —

               opisu sustava prijevoza otpada,

               —

               opisu kemijskih tvari koje se koriste u obradi,

               —

               klasifikaciji otpada u skladu s Odlukom Komisije 2000/532/EZ (1), uključujući opasna svojstva,

               —

               vrsti predviđenog postrojenja za gospodarenje otpadom, konačan oblik izlaganja otpada i metoda odlaganja otpada u postrojenju.

         4.   Geotehničko ponašanje otpada

   Određivanje odgovarajućih parametara za procjenu bitnih fizikalnih karakteristika otpada uzimajući u obzir vrstu postrojenja za gospodarenje otpadom.
   Relevantni parametri koji se trebaju uzeti u obzir su: granulometrija, plastičnost, gustoća i sadržaj vode, stupanj zbijenosti, posmična čvrstoća i kut trenja, propusnost i koeficijent šupljikavosti, stlačivost i konsolidacija.
   5.   Geokemijske karakteristike i ponašanje otpada

   Specifikacija kemijskih i mineraloških karakteristika otpada, i svih aditiva ili ostataka koji ostaju u otpadu.
   Predviđanje za svaku vrstu otpada, uzimajući u obzir njegovo predviđeno postupanje, a posebno:

               —

               za procjenu procjeđivanja metala, oksianiona i soli tijekom vremena koristeći test procjeđivanja s obzirom na pH vrijednost, i/ili perkolacijski test i/ili test vremenskog otpuštanja i/ili drugo odgovarajuće ispitivanje,

               —

               za otpad koji sadrži sulfide provode se statička ili kinetička ispitivanja u svrhu određivanja drenaže kiselih stijena i procjeđivanja metala tijekom vremena.

      (1)  SL L 226, 6.9.2006., str. 3.


Odluka Komisije od 24/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7304 - DANONE / ID LOGISTICS / JV) prema Uredbi Vijeća (EZ) br. 139/2004 (Samo je francuski tekst vjerodostojan)


title: 2010/164/EU: Odluka Komisije od 18. ožujka 2010. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja ulja kadifice i ulja majčine dušice u Prilog I. Direktivi Vijeća 91/414/EEZ (priopćena pod brojem dokumenta C(2010) 1579)  Tekst značajan za EGP

text:
               03/Sv. 60

               HR

               Službeni list Europske unije

               164

         32010D0164

               L 069/18

               SLUŽBENI LIST EUROPSKE UNIJE

         ODLUKA KOMISIJE
   od 18. ožujka 2010.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja ulja kadifice i ulja majčine dušice u Prilog I. Direktivi Vijeća 91/414/EEZ
   (priopćena pod brojem dokumenta C(2010) 1579)
   (Tekst značajan za EGP)
   (2010/164/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ predviđeno je proširenje popisa Europske unije aktivnih tvari, odobrenih za korištenje u sredstvima za zaštitu bilja.

               (2)

               7. rujna 2009. društvo Plant Impact plc podnijelo je tijelima Ujedinjene Kraljevine dokumentaciju za aktivne tvari ulje kadifice i ulje majčine dušice sa zahtjevom za njihovo uvrštenje u Prilog I. Direktivi 91/414/EEZ.

               (3)

               Tijela Ujedinjene Kraljevine obavijestila su Komisiju da se čini kako dokumentacija za predmetne aktivne tvari pri prethodnom razmatranju udovoljava zahtjevima u pogledu podataka i informacija iz Priloga II. Direktivi 91/414/EEZ. Također se čini se kako podnesena dokumentacija udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva je naknadno proslijedio dokumentaciju Komisiji i drugim državama članicama te je ona proslijeđena Stalnom odboru za prehrambeni lanac i zdravlje životinja.

               (4)

               Ovom se Odlukom na razini Europske unije treba službeno potvrditi da dokumentacija načelno udovoljava zahtjevima u pogledu podataka i informacija određenima u Prilogu II. te da za najmanje jedno sredstvo za zaštitu bilja koje sadrži predmetne aktivne tvari udovoljava zahtjevima određenima u Prilogu III. Direktivi 91/414/EEZ.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnim tvarima utvrđenima u Prilogu ovoj Odluci, dostavljena Komisiji i državama članicama s ciljem uvrštenja tih tvari u Prilog I. Direktivi 91/414/EEZ, načelno udovoljava zahtjevima u pogledu podataka i informacija određenima u Prilogu II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži tu aktivnu tvar.
   Članak 2.
   Država članica izvjestiteljica detaljno razmatra dokumentaciju iz članka 1. i dostavlja Komisiji što je moguće prije, a najkasnije do 31. svibnja 2011. zaključke svog razmatranja zajedno s preporukom o uvrštenju ili neuvrštenju aktivnih tvari iz članka 1. u Prilog I. Direktivi 91/414/EEZ te o svim uvjetima za ta uvrštenja.
   Članak 3.
   Ova je Odluka upućena državama članicama.

      Sastavljeno u Bruxellesu 18. ožujka 2010.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      PRILOG

         AKTIVNE TVARI NA KOJE SE ODNOSI OVA ODLUKA

                  Br.

                  Uobičajeni naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  1

                  Ulje kadifice
                  CIPAC br.: nije potreban

                  Plant Impact plc

                  7.9.2009.

                  UK

                  2

                  Ulje majčine dušice
                  CIPAC br.: nije potreban

                  Plant Impact plc

                  7.9.2009.

                  UK


title: 2001/336/EZ: Odluka Komisije od 18. travnja 2001. o izmjeni Odluke 1999/710/EZ o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka (priopćeno pod brojem C(2001) 1075)  Tekst značajan za EGP

text:
               03/Sv. 42

               HR

               Službeni list Europske unije

               81

         32001D0336

               L 120/39

               SLUŽBENI LIST EUROPSKE UNIJE

         ODLUKA KOMISIJE
   od 18. travnja 2001.
   o izmjeni Odluke 1999/710/EZ o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka
   (priopćeno pod brojem C(2001) 1075)
   (Tekst značajan za EGP)
   (2001/336/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je posljednje izmijenjena Odlukom Vijeća 2001/4/EZ (2), a posebno njezin članak 2. stavak 1.,
   budući da:

               (1)

               Odluka Komisije 1999/710/EZ je utvrdila privremen popis prerađivača koji proizvode mljeveno meso i mesne pripravke (3).

               (2)

               Slovačka Republika je poslala popis prerađivača koji proizvode mljeveno meso i mesne pripravke za koje nadležne vlasti potvrđuju da ti prerađivači rade u skladu s propisima Zajednice.

               (3)

               Privremen popis proizvođača koji proizvode mljeveno meso i mesne pripravke može se sastaviti za Slovačku Republiku u skladu s postupkom iz Odluke 95/408/EZ za određene države.

               (4)

               Mjere koje predviđa ova Odluka su u skladu s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Tekst iz Priloga ovoj Odluci dodaje se Prilogu Odluci Komisije 1999/710/EZ.
   Članak 2.
   Ova je Odluka upućena državama članicama.

      Sastavljeno u Bruxellesu 18. travnja 2001.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 2, 5.1.2001., str. 21.

      (3)  SL L 281, 4.11.1999., str. 82.

      PRILOG
      Država: SLOVAČKA REPUBLIKA

                  1

                  2

                  3

                  4

                  5

                  6

                  SK 16

                  Lumas Nitra a.s.

                  Nitra

                  Nitra

                  MM, MP

                  7


title: 2007/847/EZ: Odluka Komisije od 6. prosinca 2007. o odobrenju odstupanja od određenih odredaba Direktive Vijeća 2000/29/EZ za bilje roda Vitis L., osim plodova, podrijetlom iz Hrvatske ili bivše jugoslavenske republike Makedonije (priopćeno pod brojem dokumenta C(2007) 5897)

text:
               03/Sv. 40

               HR

               Službeni list Europske unije

               213

         32007D0847

               L 333/78

               SLUŽBENI LIST EUROPSKE UNIJE

         ODLUKA KOMISIJE
   od 6. prosinca 2007.
   o odobrenju odstupanja od određenih odredaba Direktive Vijeća 2000/29/EZ za bilje roda Vitis L., osim plodova, podrijetlom iz Hrvatske ili bivše jugoslavenske republike Makedonije
   (priopćeno pod brojem dokumenta C(2007) 5897)
   (2007/847/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihova širenja unutar Zajednice (1), a posebno njezin članak 15. stavak 1.,
   budući da:

               (1)

               U skladu s Direktivom 2000/29/EZ bilje roda Vitis L., osim plodova, podrijetlom iz trećih zemalja u načelu se ne unosi u Zajednicu.

               (2)

               Slovenija je zatražila odstupanje kojim se dopušta uvoz bilja roda Vitis L., osim plodova, iz Hrvatske ili bivše jugoslavenske republike Makedonije kroz ograničeno vremensko razdoblje kako bi omogućila specijaliziranim rasadnicima u Zajednici prije ponovnog izvoza u Hrvatsku ili bivšu jugoslavensku republiku Makedoniju njihovo razmnožavanje.

               (3)

               Komisija smatra da ne postoji opasnost od širenja štetnih organizama na bilje ili biljne proizvode, pod uvjetom da je bilje roda Vitis L., osim plodova, podrijetlom iz Hrvatske ili bivše jugoslavenske republike Makedonije u skladu s posebnim uvjetima propisanim ovom Odlukom.

               (4)

               Države članice treba stoga kroz ograničeno razdoblje ovlastiti da dopuste unošenje na svoje državno područje tog bilja u skladu s posebnim uvjetima.

               (5)

               To je odobrenje potrebno ukinuti ako se utvrdi da posebni uvjeti propisani ovom Odlukom nisu dovoljni za sprečavanje unošenja štetnih organizama u Zajednicu ili ako im se ne udovoljava.

               (6)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odstupajući od članka 4. stavka 1. Direktive 2000/29/EZ, s obzirom na točku 15. dijela A Priloga III. toj Direktivi, države članice su ovlaštene dopustiti unošenje na svoje državno područje bilja iz roda Vitis L., osim plodova, koje je namijenjeno za cijepljenje u Zajednici i podrijetlom iz Hrvatske ili bivše jugoslavenske republike Makedonije (u daljnjem tekstu: bilje).
   Kako bi ispunilo uvjete za to odstupanje bilje, osim uvjeta navedenih u prilozima I. i II. Direktivi 2000/29/EZ, mora ispunjavati i uvjete predviđene Prilogom ovoj Odluci.
   Kako bi ispunilo uvjete za to odstupanje, bilje se unosi u Zajednicu u sljedećim razdobljima:

               (a)

               između 1. siječnja 2008. i 30. travnja 2008.;

               (b)

               između 1. siječnja 2009. i 30. travnja 2009.;

               (c)

               između 1. siječnja 2010. i 30. travnja 2010.

         Članak 2.
   1.   Države članice koje koriste odstupanje predviđeno člankom 1. Komisiji i državama članicama dostavljaju:

               (a)

               podatke o količinama bilja uvezenog u skladu s ovom Odlukom; i

               (b)

               detaljno tehničko izvješće o službenim inspekcijskim pregledima navedenim u točki 6. Priloga.

         Ti podaci i navedeno izvješće s obzirom na unose iz članka (a) dostavljaju se najkasnije do 15. studenoga 2008., unose iz članka 1. točke (b) najkasnije do 15. studenoga 2009. te unose iz članka 1. točke (c) najkasnije do 15. studenoga 2010.
   2.   Svaka država članica u kojoj se bilje nakon unošenja na njihovo državno područje cijepi, Komisiji i državama članicama dostavlja detaljno tehničko izvješće o službenim inspekcijskim pregledima i testiranju navedenim u točki 8.(b) Priloga.
   To se izvješće s obzirom na unose iz članka 1. točke (a) dostavlja najkasnije do 15. studenoga 2008., unose iz članka 1. točke (b) najkasnije do 15. studenoga 2009. te unose iz članka 1. točke (c) najkasnije do 15. studenoga 2010.
   Članak 3.
   Države članice odmah obavještavaju Komisiju i druge države članice o pošiljkama unesenim na njihovo državno područje na temelju ove Odluke, za koje je kasnije utvrđeno da nisu u skladu s ovom Odlukom.
   Članak 4.
   Ova je Odluka upućena državama članicama.

      Sastavljeno u Bruxellesu 6. prosinca 2007.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je posljednji put izmijenjena i dopunjena Direktivom Komisije 2007/41/EZ (SL L 169, 29.6.2007., str. 51.).

      PRILOG

         POSEBNI UVJETI KOJI SE PRIMJENJUJU NA BILJE RODA VITIS L., OSIM PLODOVA, PODRIJETLOM IZ HRVATSKE ILI BIVŠE JUGOSLAVENSKE REPUBLIKE MAKEDONIJE ZA KOJE SE DOPUŠTA ODSTUPANJE PREDVIĐENO ČLANKOM 1.

                  1.

                  Bilje mora biti materijal za razmnožavanje u obliku spavajućih pupova sorti Babić, Borgonja, Dišeča belina, Graševina, Grk, Hrvatica, Kraljevina, Malvasija dubrovačka, Malvazija (sin. Malvazija istarska bijela), Maraština, Muškat momjanski (sin. Muškat istarski), Muškat ruža porečki, Plavac mali, Plavac veliki, Plavka (sin. Plavina), Pošip, Škrlet, Teran, Trnjak, Vugava ili Žlahtina, za unošenje iz Hrvatske, ili Aleksandriski muškat, Alikant buse, Belan, Belo zimsko, Beogradska bessemena, Demir kapija, Grenaš crn, Kadarka, Krainski bojadiser, Kratošija, Moldavija, Ohridsko crno, Plavec mal, Plovdina, Prokupec, R’kaciteli, Semijon, Smederevka, Stanušina, Sultanina, Temjanika, Teran, Vranec, Župljanka ili Žilavka, za unošenje iz bivše jugoslavenske republike Makedonije koji je:

                              (a)

                              namijenjen cijepljenju u Zajednici na mjestima proizvodnje navedenim u točki 7. na podloge proizvedene u Zajednici;

                              (b)

                              uzet u matičnjacima, službeno registriranim u Hrvatskoj ili bivšoj jugoslavenskoj republici Makedoniji. Države članice koje koriste to odstupanje izrađuju popise registriranih rasadnika dostupnima Komisiji i ostalim državama članicama, najkasnije do 31. prosinca u godini koja prethodi godini unosa bilja u Zajednicu. Ti popisi sadrže naziv sorte, broj redova zasađenih tom sortom, broj biljaka u redu za svaki od tih rasadnika, ako se utvrdi da je bilje pogodno za otpremanje u Zajednicu tijekom 2008., 2009. ili 2010. pod uvjetima propisanim ovom Odlukom;

                              (c)

                              ispravno pakiran i u prepoznatljivom pakiranju uz pomoć oznake koja omogućuje identifikaciju registriranog rasadnika i sorte.

                  2.

                  Bilje mora pratiti fitosanitarni certifikat u skladu s člankom 13. stavkom 1. Direktive 2000/29/EZ, izdan u Hrvatskoj ili bivšoj jugoslavenskoj republici Makedoniji, a koji na temelju propisanog pregleda posebno potvrđuje da bilje nije zaraženo sljedećim štetnim organizmima:

                                 Daktulosphaira vitifoliae (Fitch)

                                 Xylophilus ampelinus (Panagopoulos) Willems et al.

                              Grapevine Flavescence dorée

                                 Xylella fastidiosa (Well et Raju)

                                 Trechispora brinkmannii (Bresad.) Rogers

                              Tobacco ringspot virus

                              Tomato ringspot virus

                              Blueberry leaf mottle virus

                              Peach rosette mosaic virus

                        U rubrici „Dopunska izjava” certifikata mora biti navedeno: „Ova pošiljka udovoljava uvjetima propisanim Odlukom 2007/847/EZ”.

                  3.

                  Služba za zaštitu bilja Hrvatske ili bivše jugoslavenske republike Makedonije dužna je osigurati identitet i cjelovitost bilja od trenutka uzimanja pupova, kako je navedeno u točki 1. (b) do trenutka njegova izvoza u Zajednicu.

                  4.

                  Bilje je dopušteno unositi samo preko mjesta ulaska koje je u tu svrhu odredila država članica u kojoj je ono smješteno.
                  Država članica koja koristi odstupanje mora dovoljno unaprijed izvijestiti Komisiju o mjestima ulaska te imenu i adresi nadležnog službenog tijela navedenog u Direktivi 2000/29/EZ odgovornog za svako mjesto ulaska te dati na raspolaganje te podatke drugim državama članicama na njihov zahtjev.
                  Kada se bilje unosi u Zajednicu preko države članice koja koristi dopuštenje iz članka 1. (u daljnjem tekstu: dopuštenje), nadležna službena tijela države članice u koju se bilje unosi, obavještavaju i surađuju s nadležnim službenim tijelima država članica koje koriste dopuštenje kako bi udovoljilo ovoj Odluci.

                  5.

                  Prije unošenja u Zajednicu potrebno je službeno obavijestiti uvoznika o uvjetima propisanim točkama od 1. do 4.; navedeni uvoznik dovoljno unaprijed detaljno obavještava nadležna službena tijela u državi članici unosa koja je dužna odmah proslijediti pojedinosti ove obavijesti Komisiji i pritom navesti:

                              (a)

                              vrstu materijala;

                              (b)

                              sortu i količinu;

                              (c)

                              datum unošenja i potvrdu od mjesta ulaska;

                              (d)

                              nazive, adrese i lokacije mjesta proizvodnje navedene u točki 7. na kojima će pupovi biti cijepljeni i uskladišteni.

                        Uvoznik odmah obavještava predmetna službena tijela o svakoj promjeni koja se odnosi na navedene pojedinosti.
                  Predmetna država članica odmah obavještava Komisiju o tim pojedinostima te o svakoj njihovoj promjeni.
                  Uvoznik najmanje dva tjedna prije datuma uvoza obavještava nadležno službeno tijelo o mjestima proizvodnje navedenim u točki 7. na kojima će bilje biti cijepljeno.

                  6.

                  Tražene inspekcijske preglede, uključujući testiranje, po potrebi, u skladu s člankom 13. Direktive 2000/29/EZ i u skladu s odredbama propisanim ovom Odlukom, obavljaju nadležna službena tijela države članice koja koristi dopuštenje i, prema potrebi, u suradnji s nadležnim službenim tijelima države članice u kojoj će se bilje skladištiti.
                  Tijekom tih inspekcijskih pregleda država članica (države članice) bilje pregledava i, po potrebi, testira na štetne organizme spomenute u točki 2. O svakom nalazu takvih štetnih organizama država članica odmah izvješćuje Komisiju. Poduzimaju se odgovarajuće mjere uništenja štetnih organizama, a po potrebi i predmetnog bilja.

                  7.

                  Bilje može biti cijepljeno samo na registriranim mjestima proizvodnje kojima je cijepljenje odobreno u svrhe ove dozvole.
                  Osoba koja namjerava cijepiti bilje, unaprijed obavještava nadležna službena tijela države članice u kojima su mjesta proizvodnje smještena, imenu i adresi vlasnika tih mjesta proizvodnje.
                  Kada se cijepljenje obavlja u drugoj državi članici, koja nije država članica koja koristi dopuštenje, nadležna službena tijela države članice koja koristi dopuštenje obavještava nadležna službena tijela države članice u kojoj se bilje treba cijepiti o imenima i adresama mjesta proizvodnje na kojima će se bilje cijepiti. Ova se informacija daje u trenutku primitka prethodne obavijesti uvoznika kako je navedeno u točki 5. stavku.4.

                  8.

                  Na mjestima proizvodnje navedenim u točki 7.:

                              (a)

                              bilje za koje je utvrđeno da nije zaraženo štetnim organizmima navedenim u točki 2., može se koristiti za cijepljenje na podloge podrijetlom iz Zajednice. Cijepljeno bilje mora se čuvati u prikladnim uvjetima u pogodnom mediju za rast, ali ne smije biti posađeno ili dalje uzgajano na polju. Prije izvoza na odredište izvan Zajednice, cijepljeno bilje ne smije ostati na mjestu proizvodnje duže od 18 mjeseci kako je navedeno u točki 9.;

                              (b)

                              u razdoblju nakon cijepljenja, bilje vizualno pregledavaju spomenuta nadležna službena tijela države članice u kojoj je bilje cijepljeno, kako bi se utvrdilo jesu li prisutni štetni organizmi ili znakovi ili simptomi koje uzrokuju štetni organizmi; pri takvom se vizualnom pregledu svaki štetni organizam koji uzrokuje takve znakove ili simptome određuje odgovarajućim postupkom testiranja;

                              (c)

                              svaka cijepljena biljka za koju je tijekom navedenih inspekcijskih pregleda ili testiranja iz točaka (a) i (b) utvrđeno da je zaražena štetnim organizmima navedenim u točki 2. ili je iz drugih razloga za nju potrebna karantena, mora odmah biti uništena pod nadzorom nadležnih službenih tijela.

                  9.

                  Svaka biljka koja je dobivena uspješnim cijepljenjem uporabom pupova navedenih u točki 1., može jedino kao cijepljena biljka biti namijenjena za izvoz u Hrvatsku ili bivšu jugoslavensku republiku Makedoniju. Nadležna službena tijela države članice koja koristi ovo dopuštenje osiguravaju da svaka biljka, ili dio biljke, koji nisu izvezeni budu službeno uništeni. Čuva se evidencija o količinama uspješno cijepljenih biljaka, službeno uništenih biljaka te naknadno re-eksportiranih biljaka u Hrvatsku ili bivšu jugoslavensku republiku Makedoniju. Ova informacija mora biti na raspolaganju Komisiji.


Odluka Komisije od 23/02/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8318 - SAMSUNG ELECTRONICS / HARMAN INTERNATIONAL INDUSTRIES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 91/637/EEZ: Odluka Komisije od 3. prosinca 1991. o uzorku poruke koja se šalje putem kompjuterske mreže „Animo”

text:
               03/Sv. 029

               HR

               Službeni list Europske unije

               70

         31991D0637

               L 343/46

               SLUŽBENI LIST EUROPSKE UNIJE

               03.12.1991.

      ODLUKA KOMISIJE

   od 3. prosinca 1991.
   o uzorku poruke koja se šalje putem kompjuterske mreže „Animo”
   (91/637/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (1), kako je zadnje izmijenjena Uredbom (EEZ) br. 91/496/EEZ (2), a posebno njezin članak 20. stavak 3.,
   budući da je Komisija 19. srpnja 1991. donijela Odluku 91/398/EEZ o kompjuterskoj mreži za povezivanje veterinarskih tijela (Animo) (3);
   budući da je, s ciljem osiguranja nesmetanog funkcioniranja mreže, potrebno odrediti uzorak poruke koju šalju nadležna veterinarska tijela;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Poruka koja se šalje preko kompjuterske mreže Animo mora biti u skladu s uzorkom iz Priloga.
   Članak 2.
   Ova se Odluka revidira prije 31. prosinca 1992. u kontekstu razvoja veterinarskih pravila, a posebno onih koja se odnose na zahtjeve certificiranja.
   Članak 3.
   Ova je Odluka upućena državama članicama.

      Sastavljeno u Bruxellesu 3. prosinca 1991.

            Za Komisiju

         Ray MAC SHARRY

            Član Komisije

      (1)  SL L 224, 18.8.1990., str. 29.

      (2)  SL L 268, 24.9.1991., str. 56.

      (3)  SL L 221, 9.8.1991., str. 30.
   PRILOG
   UZORAK PORUKE
   1.   Datum slanja

   2.   Podrijetlo

               —

               Oznaka države – oznaka jedinice

               —

               Zdravstveni certifikat

                           —

                           Broj

                           —

                           Datum

               —

               Ime veterinara koji je potpisao certifikat

         3.   Odredište

               —

               Oznaka države – oznaka jedinice

               —

               Primatelj i adresa mjesta odredišta

         4.   Roba

               —

               Vrsta – oznaka

               —

               Broj/količina

         5.   Prijevozno sredstvo

               —

               Vrsta prijevoza (teretno vozilo, vlak, zrakoplov, brod itd.)

               —

               Identifikacija prijevoznog sredstva (registarski broj teretnog vozila, broj vagona, broj leta, ime broda, broj kontejnera itd.)

         6.   Napomene

   (Posebno za granične inspekcijske postaje: podrijetlo životinja i proizvoda)


Odluka Komisije od 08/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7594 - BROTHER INDUSTRIES / DOMINO PRINTING SCIENCES) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2004/474/EZ: Odluka Komisije od 29. travnja 2004. o brisanju nekih objekata s popisa objekata kojima je odobreno prijelazno razdoblje u Poljskoj (priopćena pod brojem dokumenta C(2004) 1731)  Tekst značajan za EGP

text:
               03/Sv. 042

               HR

               Službeni list Europske unije

               249

         32004D0474

               L 160/73

               SLUŽBENI LIST EUROPSKE UNIJE

               29.04.2004.

      ODLUKA KOMISIJE

   od 29. travnja 2004.
   o brisanju nekih objekata s popisa objekata kojima je odobreno prijelazno razdoblje u Poljskoj
   (priopćena pod brojem dokumenta C(2004) 1731)
   (Tekst značajan za EGP)
   (2004/474/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 2. stavak 3.,
   uzimajući u obzir Akt o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 24., Prilog XII., poglavlje 6., odjeljak B, pododjeljak I., točku 1. podtočku (e),
   budući da:

               (1)

               Poljskoj je bilo odobreno prijelazno razdoblje za neke objekte navedene u Dodatku B Prilogu XII. Aktu o pristupanju.

               (2)

               Poljska zahtijeva brisanje 34 objekta za preradu mesa, četiri objekta za preradu mlijeka i dva objekta za preradu ribe iz Dodatka B Prilogu XII. Aktu o pristupanju. Ti objekti u potpunosti udovoljavaju pravilima Zajednice.

               (3)

               Potrebno je ažurirati relevantne dodatke brisanjem objekata koji u potpunosti udovoljavaju pravilima Zajednice.

               (4)

               Stalni odbor za prehrambeni lanac i zdravlje životinja obaviješten je o mjerama iz ove Odluke,

         DONIJELA JE OVU ODLUKU:
   Članak 1.
   U Dodatku B iz poglavlja 6., odjeljka B, pododjeljka I., točke 1. Priloga XII. Aktu o pristupanju brišu se objekti navedeni u Prilogu.
   Članak 2.
   Ova se Odluka primjenjuje podložno i od datuma stupanja na snagu Ugovora o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke.
   Članak 3.
   Ova je Odluka upućena državama članicama.

      Sastavljeno u Bruxellesu 29. travnja 2004.

            Za Komisiju

         David BYRNE

            Član Komisije

   PRILOG

      Poljska

               Br.

               Vet. br.

               Naziv objekta

               Objekti za preradu mesa

               1.

               02080201

               P.P.H. CEES – POL spolka jawna

               8.

               04020204

               Zakłady Miesne „POLEMAT” Sp. zo.o

               9.

               04040201

               PROVIMI POLSKA HOLDING Sp. zo.o OSNOWO

               18.

               06020201

               Masarnia B.J. Niescior

               33.

               08040315

               Gminna Spoldzielnia „Samopomoc Chlopska”„DOBROSLAWA” Zakład Miesny

               34.

               08040205

               UBOJNIA DOBROSLAWA Sp. zo.o

               68.

               12100311

               Handel i Skup Zywca oraz Miesa Zakład Rozbioru Labowa, Jacek Zaczyk

               120.

               18050304

               Zakład Masarski „Trio” Spolka jawna

               123.

               18110301

               ZPM „Makowski – Krzystyniak s.j.”

               136.

               20140204

               Zakłady Mięsne „Netter”

               149.

               24020310

               Zakład Przetwórstwa Miesnego HANDEREK SJ

               159.

               24040205

               Zakłady Miesne „Aleksandria” Dariusz Moczarski

               168.

               24720306

               ZMS Madej – Wrobel Sp. zo.o

               173.

               24790211

               Zakłady Mięsne „PREZROL” Sp. z o.o.

               174.

               24730212

               Rzeznictwo- Wędliniarstwo Antoni Wozniczka

               176.

               24670301

               Zakład Miesny „HAGA”

               179.

               24170201

               Zakłady Miesne w Żywcu Wojciech Dobija

               208.

               30090101

               Przedsiębiorstwo Produkcyjno Ushugowo Handlowe GALW-MIES

               211.

               30090301

               Masarnia KWIATEK Z. Kwiatek

               220.

               30180205

               Zakład Masarski Tadeusz Krawiec

               223.

               30200207

               Ubij Masarnia T.E. Kowalscy sp. j

               241.

               30280101

               Rzeznia Adam Kotecki

               244.

               30300108

               Rzeznictwo Janusz i Marek Golab

               245.

               30300114

               Skup-Uboj Zwierzat Sprzedaz

               255.

               32110301

               „Byk” spolka jawna Jacek Malinowski & Dariusz Osiniak

               259.

               32180302

               Zaklad Przetwórstwa – Miesnego i Dodatkow – Masarskich s.c B. Niedzwiedzki – H. Niedzwiedzka

               Objekti za preradu bijelog mesa

               4.

               02640501

               Wrocławskie Zakłady Drobiarskie S.A. w upadlosci

               19.

               12020601

               PPH „IMEX” G. Marek i S. Sala S.J.

               20.

               16070501

               Bielickie Zakłady Drobiarskie Sp. zo.o

               42.

               30010401

               Ubojnia Drobiu Spoldzielnia „Adorol”

               47.

               30180401

               „DROMICO” Sp. J. Uboj i Handel Drobiem E.I. L. Jedrzejak, Dera

               48.

               30180402

               Ubojnia Drobiu Grzegorz Tuz

               50.

               30260401

               Ubojnia Drobiu w Nieslabinie RSp Nieslabin - Zbrudzewo

               Hladnjače

               4.

               06641101

               Chlodnia „MORS” Sp. zo.o

               Objekti za preradu ribe

               1.

               02081802

               „Doral” P. Chmielewski, R. Kalinowski, J. Sierakowski, S.j. jawna

               6.

               14041802

               PPH „Homar” H. Kalinowski R. Kalinowski, S.j. jawna

               Objekti za preradu mlijeka

               3.

               02051601

               OSM Paszowice

               20.

               08031601

               OSM Miedzyrzecz

               50.

               18101602

               OSM w Lancucie, Oddzial Produkcyjny Bialobrzegi

               93.

               30061601

               OSM w Jarocinie